Diari Oficial de la Generalitat Valenciana


Sumari del DOGV 4904, del 16-12-2004 (2004/12949)

RESOLUCIÓ de 30 de novembre de 2004, de la Universitat de València, per la qual es dóna compliment a la sentència 329/04 dictada pel jutjat contenciós administratiu nº 8 de València, i es fa una nova correcció d'errades a la Resolució de 7 de novembre de 2003, del rectorat de la Universitat de València, per la qual es convocaren proves selectives d'accés al grup B, pel torn lliure, sector d'administració especial, escala tècnica mitjana de Prevenció d'aquesta Universitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4904

Data del DOGV
:   16-12-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/12430


Organisme emissor
:   Universitat de València

Tipus de document
:   Resolució

RESOLUCIÓ de 30 de novembre de 2004, de la Universitat de València, per la qual es dóna compliment a la sentència 329/04 dictada pel jutjat contenciós administratiu nº 8 de València, i es fa una nova correcció d'errades a la Resolució de 7 de novembre de 2003, del rectorat de la Universitat de València, per la qual es convocaren proves selectives d'accés al grup B, pel torn lliure, sector d'administració especial, escala tècnica mitjana de Prevenció d'aquesta Universitat. [2004/X12612]
  
El jutjat contenciós administratiu nº 8 de València, amb data 2 de novembre de 2004, va dictar la sentència 329/04 respecte del recurs contenciós administratiu interposat per Goretti García Gómez, contra la Resolució de 5.2.04, del rectorat d'aquesta Universitat que desestimava el recurs de reposició interposat contra la correcció d'errades continguda en la Resolució de 9.12.03, publicada al BOE de 15.12.03.
  
Atenent al contingut de la mencionada sentència, aquest rectorat procedeix a fer una nova correcció d'errades pel qual l'apartat 2.1.3 ha de quedar tal com inicialment es trobava en la convocatòria:
  
?2.1.3 Estar en possessió d'un títol de diplomat universitari, enginyer tècnic, arquitecte tècnic o titulació equivalent, o estar en condicions d'obtenir-lo abans que finalitze el termini de presentació de sol·licituds?.
  
I l'apartat 2.1.4 ha de mantenir la correcció d'errades introduïda per la Resolució de 9.12.03, i ha de dir:
  
?2.1.4 Posseir el títol de tècnic superior en Prevenció de Risc Laborals, especialitat en Higiene Industrial (homologat per la conselleria o el ministeri) o estar en condicions d'obtenir-lo abans que finalitze el termini de presentació de sol·licituds?.
  
Aquesta modificació d'errades amplia en 10 dies hàbils el termini de presentació de sol·licituds, a comptar de l'endemà de la publicació d'aquesta resolució en el BOE. La publicació d'aquesta correcció d'errades en el DOGV sols tindrà caràcter informatiu.
  
Contra aquesta resolució, que exhaureix la via administrativa, es pot interposar potestativament recurs de reposició en el termini d'un mes a partir de l'endemà de la publicació, davant el mateix òrgan que va dictar la resolució, o recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats a partir de l'endemà de la publicació.